Džakart

Džakart (indonez. i jav. Jakarta, indonezine virkand [dʒaˈkarta]; edel 1527. vot — Sunda Kelapa, edel 1619. vot — Džajakart, edel 1942. vot — Batavii) om eriline pälidnalaine ümbrik (), Indonezijan pälidn da sen kaikiš suremb lidn. Vn 2024 elokule valdkundan pälidnan sirdand planiruiše udhe Nusantar-lidnha Kalimantan-saren päivnouzmaižel randpolel, sen ezmäine pordaz om sauvomas vspäi 2019.

 Geografijan andmused 
Lidn sijadase Jav-saren lodehližel randištol, kus Čilivung-jogi (Kali Besar-jogi) lankteb Javanmerhe, kahesa metrad ü.m.t. keskmäižel korktusel.

Klimat om ekvatorialine, tropine mussonine. Voden keskmäine lämuz om +28,2 C°, kuidme +27,3..+28,8 C°. Ekstremumad oma +18,9 C° (sügüz'ku) i +37,9 C° (reduku). Paneb sadegid 1933 mm vodes, enamba vilukus (373 mm) i uhokus (381 mm), vähemba kezakus-sügüz'kus (52..80 mm kus). Meriveden lämuz om +28..+30 C° vodes läbi. Kun keskmäine relätivine nepsuz vajehtase 75..85 % röunoiš voden aigan.

 Tobmuz 
Džakart jagase videks lidnrajonaks ühtenke ümbrikonke. Pälidnalaižen ümbrikon pämez' nimitase gubernatoraks.

Edeline lidnan pämez' (gubernator) om Anis Basvedan (reduku 2017 — reduku 2022, Anies Baswedan).

 Eläjad 
Vl 2011 kaik 10 187 595 ristitud elihe lidnasDinas Kependudukan dan Catatan Sipil. — Jumlah Penduduk Provinsi DKI Jakarta (kependudukancapil.go.id). . Vn 2010 Indonezijan rahvahanlugemižen mödhe läz 28 mln ristituid elihe lidnaglomeracijas 6392 km² pindal.

Eläjiden religiozine mülükund: 85,5 % oma islaman polenpidajad, 5,2 % — protestantad, 4,8 % — katolikad, 3,5 % — buddistad, 1,0 % — induistad.

 Transport 
Avtobusad, kiruhavtobusad, ezilidnelektrojonused da taksid oma kundaližeks transportaks lidnas i sen aglomeracijas. Metropolitenan ezmäine jono radab vspäi 2019 (13 stancijad), monorel's da metron kahtenz' jono oma sauvomas vspäi 2013. Kaikiš znamasižemb valdkundas Tandžungpriok-konteinerport sijadase 13 km pohjoižhe lidnaspäi. Lidn om avto-, raud-, il'm- da meriteiden tarbhaine keskuz.

Rahvahidenkeskeine civiline Sukarno-Hatta-lendimport (CGK / WIII, ) om saudud päivlaskmaižes Tangerang-ezilidnas 20 km lodeheze Džakartan keskusespäi. Matknikoiden vozne valu om 60 mln (2013). Tehtas passažorreisid Suvipäivnouzmaižen Azijan maihe da Indonezijadme päpaloin, jügureisid kaiked mail'madme.

 Rahvahidenkeskeižed sidod 
 Sebruzlidnad 
  Afinad, Grekanma
  Bankok, Tailand
  Berlin, SaksanmaWalikota Berlin Bangga Dengan Kota Jakarta. — Jakarta.go.id.  vs 1993 sulakun 22. päiväspäiPartnerstadt Jakarta. — Berlin.de. 
  Džidd, Saudan Arabii vs 1979 keväz'kun 10. päiväspäi
  Hanoi, VjetnamGubernur DKI dan Walikota Hanoi Tandatangani MOU Sister City. — Arsip.gatra.com. 
  Islamabad, Pakistan vs 1984 redukun 25. päiväspäiIslamabad-Jakarta Sister City Agreement to be reactivated. — App.com.pk. 
  Kasablank, Marok vs 1991 semendkun 27. päiväspäi
  Los Andželes, AÜVPerayaan HUT Jakarta Berharga RP 3,5 Miliar. — Berita.liputan6.com.  vs 1990 tal'vkun 28. päiväspäiSister Cities of Los Angeles – Jakarta, Indonesia. — Sistercities.lacity.org. 
  Pariž, Francii partnör-lidn vs 1995 sügüz'kun 8. päiväspäiLes pactes d'amitié et de coopération. — Paris.fr. 
  Pekin, Kitai vs 1992 elokun 4. päiväspäiBeijing's Sister Cities. — Ebeijing.gov.cn. 
  Phen'jan, PohjoižkoreiKerja Sama Sister City Jakarta-Pyongyang Ditandatangani (2007-02-28). — Beritajakarta.com. 
  Rotterdam, AlamadJakarta-Rotterdam Cooperate on Flood Handling. — Beritajakarta.com.  vs 1986 elokun 1. päiväspäi
  Seul, SuvikoreiSeoul-Jakarta Cooperation Getting Stronger. — Koreatimes.co.kr.  vs 1984 heinkun 25. päiväspäi
  Stambul, TurkanmaSister Cities of Istanbul. — Greatistanbul.com. 

 Partnörregionad 
  Tokion prefektur, Japonii vs 1989 redukun 23. päiväspäiSister Cities. — Metro.tokyo.jp. 
  Uz' Suviuel's-štat, Avstralii vs 1994 semendkun 30. päiväspäi

 Homaičendad 

 Irdkosketused 
 Džakart-pälidnan regionan oficialine portal (jakarta.go.id).  


Kategorii:Indonezijan lidnad
Kategorii:Eländpunktad kirjamišton mödhe
*
Kategorii:Pälidnad
Kategorii:Indonezijan agjad